text:
се подаде поне звуково предупреждение, ако запалването на двигателя е изключено или ключът за запалването е изваден и вратата на водача е отворена, независимо от това дали светлините от точка 6.11.7.1 са включени или не.
 6.11.7.4.
 Освен при предвиденото в точки 6.11.7.1, 6.11.7.3 и 6.11.7.5, работата на задният фар (фарове) за мъгла не трябва да се влияе от включването или изключването на други светлини.
 6.11.7.5.
 Задният фар (фарове) за мъгла на теглещо превозното средство може да се изключва(-т) автоматично, когато е свързано ремарке и задният фар (фарове) за мъгла на ремаркето се включва.
 6.11.8. Контролно устройство
 Наличието на контролно устройство, работещо на принципа на затворения ел. контур, е задължително. Независима предупредителна немигаща светлина.
 6.11.9. Други изисквания
 Във всички случаи разстоянието между задния фар за мъгла и всяка стоп-светлина трябва да е по-голямо от 100 mm.
 6.12. Светлини за паркиране (Правило No 77 или No 7)
 6.12.1. Наличие
 Незадължително за моторни превозни средства с дължина до 6 m и широчина до 2 m.
 За всички останали превозни средства — забранено.
 6.12.2. Брой
 Според монтажната схема.
 6.12.3. Монтажна схема
 Или две светлини отпред и две светлини отзад, или по една светлина от всяка страна.
 6.12.4. Местоположение
 6.12.4.1. По широчина: краят на видимата повърхност по направлението на базовата ос, който е най-отдалечен от средната надлъжна равнина на превозното средство, не трябва да се намира на повече от 400 mm от най-крайния външен ръб на превозното средство.
 Освен това, ако има две светлини, те трябва да бъдат отстрани на превозното средство.
 6.12.4.2. Във височина:
 за превозни средства от категории M1 и N1: няма специални изисквания;
 За всички останали категории превозни средства: над земната повърхност, на не по-малко от 350 mm и на не повече от 1 500 mm (на не повече от 2 100 mm, ако формата на каросерията не позволява да се спазят 1 500 mm).
 6.12.4.3. По дължина: няма специални изисквания.
 6.12.5. Геометрична видимост
 Хоризонтален ъгъл: 45° навън, напред и назад.
 Вертикален ъгъл: 15° над и под хоризонталата. Вертикалният ъгъл под хоризонталата може да се намали до 5°, ако светлината е на по-малко от 750 mm над земната повърхност.
 6.12.6. Реглаж
 Такъв, че светлините да отговарят на изискванията за видимост напред и назад.
 6.12.7. Електрическа схема на свързване
 Свързването трябва да позволява светлината (светлините) за паркиране от една и съща страна на превозното средство да светва независимо от всички други светлини.
 Светлината (светлините) за паркиране и, ако такива има, предните и задните габаритни светлини в съответствие с точка 6.12.9 по-долу, трябва да може да функционира дори ако устройството, което управлява пускането и спирането на двигателя, е в положение, при което двигателят не може да работи. Забранено е устройство, което да изключва тези лампи във функция от времето.
 6.12.8. Контролно устройство
 Наличието на контролно устройство, работещо на принципа на затворения ел. контур, е незадължително. Ако такова има, не трябва да е възможно то да се сбърка с контролното устройство за предните и задните габаритни светлини.
 6.12.9. Други изисквания
 Функцията на тази светлина може да се изпълнява и чрез едновременно включване на предните и


text:
задни габаритни светлини от същата страна на превозното средство. В този случай за светлините, отговарящи на изискванията за предна или задна габаритна светлина, се предполага, че отговарят на условията за светлините за паркиране.
 6.13. Светлини за обозначаване на най-външния габарит (Правило No 7)
 6.13.1. Наличие
 Устройства от категории A и AM (видими отпред), и устройства от категории R, R1, R2, RM1 или RM2 (видими отзад):
 Задължително за превозни средства с широчина над 2,10 m. Незадължително за превозни средства с широчина между 1,80 и 2,10 m. На шаси-кабините задните светлини за обозначаване на най-външния габарит са незадължителни.
 6.13.2. Брой
 Могат да бъдат монтирани допълнителни лампи, както следва:
 незадължително: могат да бъдат монтирани допълнителни лампи, както следва:
 а)
 две видими отпред;
 б)
 две видими отзад.
 6.13.3. Монтажна схема
 Няма специални изисквания.
 6.13.4 Местоположение
 6.13.4.1 По широчина:
 Отпред и отзад: възможно най-близо до най-крайния външен ръб на превозното средство. Това условие се смята за изпълнено, когато най-отдалечената от средната надлъжна равнина на превозното средство точка от видимата повърхност, по направлението на базовата ос, е на разстояние не повече от 400 mm от най-крайния външен ръб на превозното средство.
 6.13.4.2. Във височина:
 Отпред: моторни превозни средства — хоризонталната равнина, допирателна към най-горния ръб на видимата повърхност по направлението на базовата ос на устройството, не трябва да е по-ниско от хоризонталната равнина, допирателна към най-горния ръб на прозрачната зона на предното стъкло.
 ремаркета и полуремаркета — на максималната височина, съвместима с изискванията за широчината, конструкцията и експлоатационните изисквания за превозното средство и симетрията на светлините.
 Отзад: на максималната височина, съвместима с изискванията за широчината, конструкцията и експлоатационните изисквания за превозното средство и симетрията на светлините.
 Както незадължителните, така и задължителните (според случая) светлини — да се монтират, колкото е физически възможно по-далече една от друга по височина, и да са съвместими с изискванията за конструкцията/работата на превозното средство и симетрията на светлините.
 6.13.4.3. По дължина, няма специални изисквания.
 Допълнителните светлини, видими отпред, както е указано в точка 6.13.4.2 — колкото е физически възможно най-близо до задната част на превозното средство. Разстоянието между допълнителните светлини и задната част на превозното средство обаче не трябва да надвишава 400 mm.
 6.13.5. Геометрична видимост
 Хоризонтален ъгъл: 80° навън.
 Вертикален ъгъл: 5° над и 20° под хоризонталата.
 6.13.6. Реглаж
 Такъв, че светлините да отговарят на изискванията за видимост напред и назад.
 6.13.7. Електрическа схема на свързване
 В съответствие с точка 5.11
 6.13.8. Контролно устройство
 Контролното устройство не е задължително. Ако има такова, функцията му трябва да се изпълнява от контролното устройство, което се изисква за предните и задните габаритни светлини.
 6.13.9. Други изисквания
 Ако са спазени всички останали условия, задължителните или незадължителни светлини, които се виждат, гледано отпред, и задължителните или незадължителни светлини, която се вижда, гледано отзад, от една и съща страна на превозното средство, могат да бъдат комбинирани в едно устройство.
 Две от светлините, видими които се виждат отпред, могат да бъдат групирани, комбинирани или взаимно вградени в съответствие с точка 5.7.
 Местоположението на светлините за обозначаване на най-външния габарит спрямо съответната габаритна светлина, трябва да е такова,

type: contracts

jurisdiction: EU


text:
че разстоянието между проекциите в напречна вертикална равнина на най-близо намиращите се една спрямо друга точки от видимите повърхности (по направленията на съответните базови оси) на двете разглеждани светлини, да не е по-малко от 200 mm.
 6.14. Заден светлоотражател, различен от триъгълен (Правило No 3)
 6.14.1. Наличие
 Задължително за моторни превозни средства.
 Назадължително за ремаркета, при условие че те са групирани заедно с други задни устройства за осветяване и сигнализация.
 6.14.2. Брой
 Два, характеристиките на които трябва да са съобразени с изискванията за светлоотражатели от клас IA или IB в Правило No 3. Допълнителни светлоотразяващи устройства и материали (включително два светлоотражателя, несъответстващи на точка 6.14.4 по-долу) са разрешени при условие, че не намаляват ефективността на задължителните устройства за осветяване и светлинна сигнализация.
 6.14.3 Монтажна схема
 Няма специални изисквания.
 6.14.4. Местоположение
 6.14.4.1. По широчина: най-отдалечената от средната надлъжна равнина на превозното средство точка на осветителната повърхност не трябва да е на разстояние, по-голямо от 400 mm от най-крайния външен ръб на превозното средство.
 Разстоянието между вътрешните краища на двете видими повърхности по направлението на базовите оси трябва:
 за превозни средства от категории M1 и N1: да не е предмет на специални изисквания.
 За всички останали категории превозни средства: да не бъде под 600 mm. Това разстояние може да се намали до 400 mm, когато общата широчина на превозното средство е под 1 300 mm.
 6.14.4.2. Във височина: над земната повърхност, на не по-малко от 250 mm и на не повече от 900 mm (на не повече от 1 200 mm, ако са групирани със задна светлина (светлини); 1 500 mm, ако формата на каросерията не позволява да се спазят съответно 900 mm или 1 200 mm).
 6.14.4.3. По дължина: на задната част на превозното средство.
 6.14.5. Геометрична видимост
 Хоризонтален ъгъл: 30° навътре и навън.
 Вертикален ъгъл: 10° над и под хоризонталата. Вертикалният ъгъл под хоризонталата може да се намали до 5° за светлоотражател, който е на по-малко от 750 mm над земната повърхност.
 6.14.6. Реглаж
 В посока назад.
 6.14.7. Други изисквания
 Осветителната повърхност на светлоотражателя може да има общи части с осветителната повърхност на всяка друга задна светлина.
 6.15. Заден светлоотражател, триъгълен (Правило No 3)
 6.15.1 Наличие
 Задължително за ремаркета.
 Забранено за моторни превозни средства.
 6.15.2. Брой
 Два, характеристиките на които трябва да са съобразени с изискванията за светлоотражатели от клас IIIA или IIIB от правило No 3. Допълнителни светлоотразяващи устройства и материали (включително два светлоотражателя несъответстващи на точка 6.15.4 по-долу) са разрешени при условие, че не намаляват ефективността на задължителните устройства за осветяване и светлинна сигнализация.
 6.15.3. Монтажна схема
 Върхът на триъгълника трябва да сочи нагоре.
 6.15.4. Местоположение
 6.15.4.1. По широчина: най-отдалечената от средната надлъжна равнина на превозното средство точка на осветителната повърхност не трябва да е на разстояние, по-голямо от 400 mm от най-крайния външен ръб на превозното средство.
 Вътрешните краища на светлоотражателите трябва да са на разстояние най-малко 600 mm един от друг. Това разстояние може да се намали до 400 mm, ако общата широчина на превозното средство е по-малка от 1 300 mm.
 6.15.4.2. Във височина: над


text:
земната повърхност, на не по-малко от 250 mm и на не повече от 900 mm (на не повече от 1 200 mm, ако са групирани със задна светлина (светлини); 1 500 mm, ако формата на каросерията не позволява да се спазят съответно 900 mm или 1 200 mm).
 6.15.4.3. По дължина: на задната част на превозното средство.
 6.15.5. Геометрична видимост
 Хоризонтален ъгъл: 30° навътре и навън.
 Вертикален ъгъл: 15° над и под хоризонталата. Вертикалният ъгъл под хоризонталата може да се намали до 5° за светлоотражател, който е на по-малко от 750 mm над земната повърхност.
 6.15.6. Реглаж
 В посока назад.
 6.15.7. Други изисквания
 Осветителната повърхност на светлоотражателя може да има общи части с осветителната повърхност на всяка друга задна светлина.
 6.16. Преден светлоотражател, различен от триъгълен (Правило No 3)
 6.16.1. Наличие
 Задължително за ремаркета.
 Задължително за моторни превозни средства, на които всички насочени напред светлини, снабдени със светлоотражатели, са прибиращи се.
 Незадължително за останалите моторни превозни средства.
 6.16.2. Брой
 Два, характеристиките на които трябва да са съобразени с изискванията за светлоотражатели от клас IA или IB в Правило No 3. Допълнителни светлоотразяващи устройства и материали (включително два светлоотражателя несъответстващи на точка 6.16.4 по-долу) са разрешени при условие, че не намаляват ефективността на задължителните устройства за осветяване и светлинна сигнализация.
 6.16.3. Монтажна схема
 Няма специални изисквания.
 6.16.4. Местоположение
 6.16.4.1. По широчина: най-отдалечената от средната надлъжна равнина на превозното средство точка на осветителната повърхност не трябва да е на разстояние, по-голямо от 400 mm от най-крайния външен ръб на превозното средство.
 За ремаркетата, най-отдалечената от средната надлъжна равнина на превозното средство точка от осветителната повърхност не трябва да е на повече от 150 mm от най-крайния външен ръб на превозното средство.
 Разстоянието между вътрешните краища на двете видими повърхности по направлението на базовите оси трябва:
 за превозни средства от категории M1 и N1: да не е предмет на специални изисквания.
 За всички останали категории превозни средства: да не бъде под 600 mm. Това разстояние може да се намали до 400 mm, когато общата широчина на превозното средство е под 1 300 mm.
 6.16.4.2. Във височина: над земната повърхност, на не по-малко от 250 mm и на не повече от 900 mm (на не повече от 900 mm, ако формата на каросерията не позволява да се спазят 1 500 mm).
 6.16.4.3. По дължина: на задната част на превозното средство.
 6.16.5. Геометрична видимост
 Хоризонтален ъгъл, 30° навътре и навън. За ремаркетата ъгълът навътре може да се намали до 10°. Ако поради конструкцията на ремаркетата този ъгъл не може да бъде спазен за задължителните светлоотражатели, трябва да се монтират допълнителни светлоотражатели, без ограничението по широчина (точка 6.16.4.1), които в съчетание със задължителните светлоотражатели да осигурят необходимия ъгъл на видимост.
 Вертикален ъгъл: 10° над и под хоризонталата. Вертикалният ъгъл под хоризонталата може да се намали до 5° за светлоотражател, който е на по-малко от 750 mm над земната повърхност.
 6.16.6. Реглаж
 В посока напред.
 6.16.7. Други изисквания
 Осветителната повърхност на светлоотражателя може да има общи части с видимата повърхност на всяка друга предна светлина.
 6.17. Страничен


text:
светлоотражател, различен от триъгълен (Правило No 3)
 6.17.1. Наличие
 Задължително
 :
 за всички моторни превозни средства с дължина над 6 m.
 За всички ремаркета.
 Незадължително
 :
 за моторни превозни средства, чиято дължина не надвишава 6 m.
 6.17.2. Брой
 Такъв, че да са спазени правилата за надлъжно разполагане. Характеристиките на тези устройства трябва да са съобразени с изискванията за светлоотражатели от клас IA или IB от Правило No 3. Допълнителни светлоотразяващи устройства и материали (включително два светлоотражателя, несъответстващи на точка 6.17.4 по-долу) са разрешени при условие, че не намаляват ефективността на задължителните устройства за осветяване и светлинна сигнализация.
 6.17.3. Монтажна схема
 Няма специални изисквания.
 6.17.4. Местоположение
 6.17.4.1. По широчина: няма специални изисквания.
 6.17.4.2. Във височина: над земната повърхност, на не по-малко от 250 mm и на не повече от 900 mm (на не повече от 1 200 mm, ако са групирани със светлина (светлини); 1 500 mm, ако формата на каросерията не позволява да се спазят съответно 900 mm или 1 200 mm или ако наличието на устройството не е задължително съгласно точка 6.17.1).
 6.17.4.3. По дължина: в средната една трета част от превозното средство трябва да се монтира най-малко един страничен светлоотражател, като най-предният страничен светлоотражател не трябва да е на повече от 3 m от предната част на превозното средство;
 Разстоянието между два съседни странични светлоотражателя не трябва да надвишава 3 m. Това обаче не важи за превозни средства от категория M1 и N1.
 Ако конструкцията, проектът или експлоатацията на превозното средство не позволява да се спази такова изискване, това разстояние може да се увеличи до 4 m. Разстоянието между най-задния страничен светлоотражател и задната част на превозното средство не трябва да надвишава 1 m.
 Въпреки това, за моторни превозни средства, чиято дължина не надвишава 6 m, е достатъчно да се монтира един страничен светлоотражател в първата една трета част на превозното средство и/или един в последната една трета част на превозното средство. За превозни средства от категория M1, чиято дължина надвишава 6 m, но не надвишава 7 m, е достатъчно да се монтира един страничен светлоотражател на не повече от 3 m от първата една трета част на превозното средство и един в последната една трета част на превозното средство.
 6.17.5. Геометрична видимост
 Хоризонтален ъгъл
 :
 45° в посока напред и назад.
 Вертикален ъгъл
 :
 10° над и под хоризонталата. Вертикалният ъгъл под хоризонталата може да се намали до 5° за светлоотражател, който е на по-малко от 750 mm над земната повърхност.
 6.17.6. Реглаж
 В посока настрани.
 6.17.7. Други изисквания
 Осветителната повърхност на страничен светлоотражател може да има общи части с осветителната повърхност на всяка друга странична светлина.
 6.18. Странични габаритни светлини (Правило No 91)
 6.18.1. Наличие
 Задължително: за всички превозни средства с дължина над 6 m, с изключение на шаси-кабини.
 Странична габаритна светлина от тип SM1 се използва на всички категории превозни средства; странична габаритна светлина от тип SM2 обаче може да се използва на превозни средства от категория M1.
 Допълнително, на превозни средства от категории M1 и N1 с дължина под 6 m, странични габаритни светлини


text:
се използват, ако те допълват изискванията за намалена геометрична видимост на предните габаритни светлини, съобразени с точка 6.9.5.2, и задните габаритни светлини, съобразени с точка 6.10.5.2.
 Незадължително: за всички останали превозни средства.
 Могат да бъдат използвани странични габаритни светлини от тип SM1 и SM2.
 6.18.2. Минимален брой за всяка страна
 Такъв, че да са спазени правилата за надлъжно разполагане.
 6.18.3. Монтажна схема
 Няма специални изисквания.
 6.18.4. Местоположение
 6.18.4.1. По широчина: няма специални изисквания.
 6.18.4.2. Във височина: над земната повърхност, на не по-малко от 250 mm и на не повече от 1 500 mm (на не повече от 2 100 mm, ако формата на каросерията не позволява да се спазят 1 500 mm).
 6.18.4.3. По дължина: в средната една трета част на превозното средство трябва да се монтира най-малко една странична габаритна светлина, като най-предната странична габаритна светлина не трябва да е на повече от 3 m от предната част на превозното средство. Разстоянието между две съседни странични габаритни светлини не трябва да надвишава 3 m. Ако конструкцията, проектът или експлоатацията на превозното средство не позволява да се спази това изискване, това разстояние може да се увеличи до 4 m.
 Разстоянието между най-задните странични габаритни светлини и задната част на превозното средство не трябва да надвишава 1 m.
 За моторни превозни средства обаче, чиято дължина не надвишава 6 m, и за шаси-кабини е достатъчно в първата една трета и/или в последната една трета от дължината на превозното средство да се монтира една странична габаритна светлина. За превозни средства от категория M1, чиято дължина надвишава 6 m, но не надвишава 7 m, е достатъчно да се монтира един страничен светлоотражател на не повече от 3 m от първата една трета част на превозното средство и един в последната една трета част на превозното средство.
 6.18.5. Геометрична видимост
 Хоризонтален ъгъл: 45° напред и назад; на превозните средства обаче, на които монтирането на странична габаритна светлина не е задължително, тази стойност може да се намали до 30°.
 Ако превозното средство е снабдено със странични габаритни светлини, използвани да компенсират намалената геометрична видимост на предните и задни пътепоказателни светлини, съответстващи на точка 6.5.5.2, и/или габаритните светлини, съответстващи на точки 6.9.5.2 и 6.10.5.2, ъглите са 45° към предния и задния край на превозното средство и 30° в посока центъра на превозното средство (вж. фигурата в точка 6.5.5.2 по-горе).
 Вертикален ъгъл: 10° над и под хоризонталата. В случай на странична габаритна светлина, разположена на по-малко от 750 mm над земната повърхност, вертикалният ъгъл под хоризонталата може да се намали до 5°.
 6.18.6. Реглаж
 В посока настрани.
 6.18.7. Електрическа схема на свързване
 На превозни средства от категории M1 и N1 с дължина под 6 m, автомобилно-жълтите страничните габаритни светлини могат да бъдат свързани така, че да мигат, при условие че това мигане е в синхрон и със същата честота с пътепоказателните светлини от същата страна на превозното средство
 За всички останали категории превозни средства: няма особени изисквания.
 6.18.8. Контролно устройство
 Контролното устройство не е задължително. Ако има такова, функцията му трябва да се изпълнява от контролното устройство, което


text:
се изисква за предните и задните габаритни светлини.
 6.18.9. Други изисквания
 Когато най-задната странична габаритна светлина е комбинирана със задната габаритна светлина, взаимно вградена със задния фар за мъгла или стоп-светлина, фотометричните характеристики на страничната габаритна светлина, може да се изменят по време на работа на задните фар за мъгла или стоп-светлина.
 Ако мигат със задните пътепоказателни светлини, задните странични габаритни светлини трябва да са автомобилно-жълти.
 6.19. Дневни светлини (Правило No 87) (17)
 6.19.1. Наличие
 Задължително за моторни превозни средства. Забранено за ремаркета.
 6.19.2. Брой
 Две
 6.19.3. Монтажна схема
 Няма специални изисквания
 6.19.4. Местоположение
 6.19.4.1. По широчина: разстоянието между вътрешните краища на двете видими повърхности по направлението на базовите оси не трябва да бъде под 600 mm.
 Това разстояние може да се намали до 400 mm, когато цялата широчина на превозното средство е под 1 300 mm.
 6.19.4.2. Във височина: на не по-малко от 250 mm и на не повече от 1 500 mm от земната повърхност.
 6.19.4.3. По дължина: на предната част на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез устройствата за непряко виждане и/или чрез други отразяващи повърхности на превозното средство.
 6.19.5. Геометрична видимост
 В хоризонталната равнина
 :
 20° навън и 20° навътре.
 Във вертикалната равнина
 :
 10° нагоре и 10° надолу.
 6.19.6. Реглаж
 В посока напред.
 6.19.7. Електрическа схема на свързване
 6.19.7.1. Дневните светлини трябва да се включват автоматично, когато устройството, което пуска и/или спира двигателя (системата за задвижване), е в положение, при което двигателят (системата за задвижване) може да работи. Дневните светлини обаче могат да остават изключени, ако са налице следните условия.
 6.19.7.1.1. при автоматична предавателна кутия — лостът за превключване на предавките е в положение „паркиране“; или
 6.19.7.1.2. ръчната спирачка е задействана; или
 6.19.7.1.3. преди началното задвижване на превозното средство след ръчно задействане на системата за задвижване.
 6.19.7.2. Дневните светлини могат да се изключват ръчно, когато скоростта на превозното средство не надвишава 10 km/h, при условие че те се включват автоматично, когато скоростта на превозното средство надвиши 10 km/h или когато превозното средство е изминало повече от 100 m, като те остават включени, докато не бъдат изключени умишлено.
 6.19.7.3. Дневните светлини трябва да се изключват автоматично, когато устройството, което пуска и/или спира двигателя (системата за задвижване), е в положение, при което двигателят (системата за задвижване) не може да работи, или когато предните фарове за мъгла или фаровете са включени, освен когато последните се използват за подаване на периодични светлинни предупреждения през кратки интервали (18).
 6.19.7.4. Светлините, посочени в точка 5.11, не се включват, когато дневните светлини са включени, освен ако дневните светлини не работят съгласно точка 6.2.7.6.2.
 6.19.7.5. Ако разстоянието между предната пътепоказателна светлина и дневната светлина, е равно или по-малко от 40 mm, електрическата схема на свързване на дневната светлина на съответната страна на превозното средство може да бъда такава, че:
 а)
 светлината е изключена; или
 б)
 нейният светлинен интензитет е намален през целия период (интервал „включен“ и интервал „изключен“) на действие на предна пътепоказателна светлина.
 6.19.7.6. Ако пътепоказателна светлина е


text:
взаимно вградена с дневна светлина, електрическата схема на свързване на дневната светлина от съответната страна на превозното средство трябва да бъда такава, че дневната светлина да е изключена през целия период (интервал „включен“ и интервал „изключен“) на действие на пътепоказателната светлина.
 6.19.8. Контролно устройство
 Наличието на контролно устройство, работещо на принципа на затворения ел. контур, не е задължително
 6.19.9. Други предписания
 Без предписания.
 6.20. Светлина за завой (Правило No 119)
 6.20.1. Наличие
 Незадължително за моторни превозни средства.
 6.20.2. Брой
 Две
 6.20.3. Монтажна схема
 Няма специални изисквания
 6.20.4. Местоположение
 6.20.4.1. По широчина: една светлина за завой трябва да бъде разположена от всяка страна на средната надлъжна равнина на превозното средство.
 6.20.4.2. По дължина: на не повече от 1 000 mm от предницата.
 Във височина
 :
 минимум
 :
 на не по-малко от 250 mm от земната повърхност;
 максимум
 :
 на не по-малко от 900 mm от земната повърхност.
 Никоя точка обаче от видимата повърхност по направлението на базовата ос не трябва да е по-високо от най-високата точка на видимата повърхност по направлението на базовата ос на фара за къси светлини.
 6.20.5. Геометрична видимост
 Определя се от ъглите α и ß, както е посочено в точка 2.13:
 α
 =
 10° нагоре и надолу,
 β
 =
 30° до 60° навън.
 6.20.6. Реглаж
 Такъв, че лампите да отговарят на изискванията за геометрична видимост.
 6.20.7. Електрическа схема на свързване
 Светлините за завой трябва да са свързани така, че да не могат да бъдат включвани, освен ако фаровете на дългите светлини или фаровете на късите светлини не са включени.
 6.20.7.1. Светлината за завой от дадена страна на превозното средство трябва да може да бъде включвана автоматично само когато пътепоказателите от същата страна на превозното средство са включени и/или когато ъгълът на волана бъде променен от положение направо в посока към същата страна на превозното средство.
 Светлината за завой трябва да се изключва автоматично, когато пътепоказателят се изключва и/или ъгълът на волана се връща в положение направо.
 6.20.7.2. Когато фарът за заден ход е включен, двете светлини за завой могат да се включват едновременно, независимо от положението на волана или пътепоказателя. В такъв случай двете светлини за завой трябва да се изключват, когато фарът за заден ход се изключва.
 6.20.8. Контролно устройство
 Няма
 6.20.9. Други изисквания
 Светлините за завой не трябва да се включват при скорости на превозното средство над 40 km/h.
 6.21. Маркировка за видимост (Правило No 104)
 6.21.1. Наличие
 6.21.1.1. Забранено: на превозни средства от категории M1 и O1.
 6.21.1.2. Задължително:
 6.21.1.2.1.
 в задната част:
 пълна контурна маркировка на превозни средства с широчина над 2 100 mm от следните категории:
 а)
 N2 с максимална маса над 7,5 тона и N3 (с изключение на шаси-кабини, некомплектовани превозни средства и трактори за полуремаркета);
 б)
 O3 и O4 (с изключение на некомплектовани превозни средства).
 6.21.1.2.2.
 отстрани:
 6.21.1.2.2.1.
 частична контурна маркировка на превозни средства с дължина над 6 000 mm (включително теглича за ремаркета) от следните категории:
 а)
 N2 с максимална маса над 7,5 тона и N3 (с изключение на шаси-кабини, некомплектовани превозни средства и трактори за полуремаркета);
 б)
 O3


text:
и O4 (с изключение на некомплектовани превозни средства).
 6.21.1.2.3.
 Ако формата, устройството, конструкцията или експлоатационните изисквания правят невъзможно инсталирането на задължителната контурна маркировка, вместо нея може да се постави линейна маркировка.
 6.21.1.2.4.
 Ако външните повърхности на каросерията се състоят отчасти от гъвкави материали, линейната маркировка трябва да се постави върху корава част (части) на превозното средство. Останалата част от маркировките за видимост може да се закрепи върху гъвкавия материал. Ако външните повърхности на каросерията обаче се състоят изцяло от гъвкави материали, трябва да бъдат спазени изискванията от точка 6.12.
 6.21.1.2.5.
 В случаи, в които производителят, след като е удостоверено от техническата служба, може да докаже по задоволитен начин на органа, отговарящ за одобрение на типа, че поради експлоатационните изисквания, които предпоставят специална форма, устройство или конструкция, е невъзможно съответствието с изискванията, които се съдържат в точки 6.21.2—6.21.7.5, се приема частично изпълнение на някои от тези изисквания. Условие за това е изпълнението на изискванията, когато това е възможно, както и максималното прилагане на маркировки за видимост, които отчасти отговарят на изискванията, по конструкцията на превозното средство. Това може да включва монтирането на допълнителни скоби или планки, които съдържат материал, съответстващ на Правило No 104, там, където устройството позволява да се осигури ясна и неизменна сигнализация в съответствие с исканата видимост.
 Когато се приема частично изпълнение на изискванията, светлоотразяващите устройства като светлоотражатели от клас IV от Правило No 3 или скоби, които съдържат материал, съответстващ на фотометричните изисквания за клас С от Правило No 104, могат да заместят част от маркировките за видимост. В този случай поне едно от тези светлоотразяващите устройства се монтира през 1 500 mm.
 Необходимата информация трябва да бъде указана във формуляра за съобщение.
 6.21.1.3. Незадължителни:
 6.21.1.3.1.
 в задната част и отстрани:
 на всички останали категории превозни средства, които не са специфицирани по друг начин в точки 6.21.1.1 и 6.21.1.2 по-горе, включително кабините на трактори за полуремаркета и кабината на шаси-кабини.
 Вместо задължителната линейна маркировка може да се постави частична или пълна контурна маркировка, а вместо задължителната частична контурна маркировка може да се постави пълна контурна маркировка;
 6.21.1.3.2.
 в предната част:
 линейна маркировка на превозни средства от категориите O2, O3 и O4.
 Към предната част може да не бъде прилагана частична или пълна контурна маркировка.
 6.21.2. Брой
 Според наличието
 6.21.3. Монтажна схема
 Маркировката за видимост трябва да бъде толкова близо до хоризонтала и вертикала, колкото е практически възможно, като е съвместимо с формата, устройството, конструкцията и експлоатационните изисквания на превозното средство; ако това не е възможно, пълната или частична контурна маркировка, когато е монтирана такава, трябва да следва възможно най-близо контура на външната форма на превозното средство.
 Освен това маркировките за видимост трябва да бъдат разположени, доколкото е възможно, на равни интервали по хоризонталните размери на превозното средство, така че общата дължина и/или широчина на превозното средство да могат да бъдат идентифицирани.
 6.21.4. Местоположение
 6.21.4.1. По широчина
 6.21.4.1.1. Маркировката за видимост трябва да бъде толкова близо до ръба на превозното средство, колкото е практически възможно.
 6.21.4.1.2. Общата хоризонтална дължина на елементите на маркировката за видимост, монтирани на превозното


text:
средство трябва да са равни на поне 80 % от общата широчина на превозното средство, като се изключва всякакво застъпване между отделни елементи.
 6.21.4.1.3. Ако производителят обаче може да докаже по задоволителен начин на органа, отговарящ за одобрението на типа, че е невъзможно да се постигне стойността, дадена в точка 6.21.4.1.2 по-горе, общата дължина може да бъде намалена на 60 % или, ако това не възможно в случай на особено трудни конструкция и приложение на превозното средство, на 40 %, като това трябва да се отбележи в уведомителния документ и в протокола от изпитването (19).
 6.21.4.2. По дължина
 6.21.4.2.1. Маркировката за видимост трябва да бъде толкова близо до краищата на превозното средство, колкото е практически възможно и да достига в границите на 600 mm до всеки край на превозното средство (или на кабината, в случай на трактори за полуремаркета).
 6.21.4.2.1.1.
 За моторни превозното средства — всеки край на превозното средство, а в случай на трактори за полуремаркета — всеки край на кабината;
 6.21.4.2.1.2.
 За ремаркета — всеки край на превозното средство (без да се взема предвид тегличът).
 6.21.4.2.2. Общата хоризонтална дължина на елементите на маркировката за видимост, монтирани на превозното средство, като се изключва всякакво застъпване между отделни елементи, трябва да е равна на поне 80 % от:
 6.21.4.2.2.1.
 за моторни превозното средства — на дължината на превозното средство без кабината, а в случай на трактори за полуремаркета — на дължината на кабината, ако има такава;
 6.21.4.2.2.2.
 за ремаркета — на дължината на превозното средство (без да се взема предвид тегличът).
 6.21.4.2.3. Ако производителят обаче може да докаже по задоволителен начин на органа, отговарящ за одобрението на типа, че е невъзможно да се постигне стойността, дадена в точка 6.21.4.2.2 по-горе, общата дължина може да бъде намалена на 60 % или, ако това не е възможно в случай на особено сложни конструкция и приложение на превозното средство, на 40 %, като това трябва да се отбележи в уведомителния документ и в протокола от изпитването (19).
 6.21.4.3. Във височина
 6.21.4.3.1. Долен елемент (елементи) на линейна маркировка и контурна маркировка:
 колкото е практически възможно по-ниско в обхват:
 минимум
 :
 не по-малко от 250 mm над земната повърхност;
 максимум
 :
 не повече от 1 500 mm над земната повърхност.
 Максимална височина на поставяне от 2 500 mm обаче се приема, когато формата, устройството, конструкцията или експлоатационните изисквания на превозното средство пречат на съобразяването с максималната стойност от 1 500 mm или, ако е необходимо, с цел да се изпълнят изискванията на точки 6.21.4.1.2, 6.21.4.1.3, 6.21.4.2.2 и 6.21.4.2.3, или с цел съобразяване с хоризонталното положение на линейната маркировка или долния елемент (елементи) на контурната маркировка.
 Необходимата обосновка за монтирането на материал за видимост, по-висок от 1 500 mm, трябва да бъде указана във формуляра за съобщение
 6.21.4.3.2. Горен елемент (елементи) на контурната маркировка:
 колкото е практически възможно по-високо, но в границите на 400 mm до горния край на превозното средство.
 6.21.5. Видимост
 Маркировката за видимост се счита за видима, ако поне 80 % от осветителната повърхност на монтираната маркировка е видима, когато наблюдателят се намира


text:
в някоя точка в границите на равнините на наблюдение, определени по-долу:
 6.21.5.1.
 За задна и предна маркировка за видимост (вж. приложение 11, фигури 1a и 1б) равнината на наблюдение е перпендикулярна на надлъжната ос на превозното средство, намира се на 25 m от края на превозното средство и е ограничена от:
 6.21.5.1.1.
 във височина — от две хоризонтални равнини, които се намират съответно на 1 m и 3 m над земната повърхност;
 6.21.5.1.2.
 По широчина — от две вертикални равнини, които формират ъгъл от 4° навън от средната надлъжна равнина на превозното средство и минават през пресечните прави на вертикалните равнини, успоредни на средната надлъжна равнина на превозното средство и определящи общата широчина на превозното средство и равнината, перпендикулярна на надлъжната ос на превозното средство, която определя края на превозното средство.
 6.21.5.2.
 За странична маркировка за видимост (вж. приложение 11, фигура 2) равнината на наблюдение е перпендикулярна на средната надлъжна равнина на превозното средство, намира се на 25 m от най-крайния външен ръб на превозното средство и е ограничена от:
 6.21.5.2.1.
 във височина — от две хоризонтални равнини, които се намират съответно на 1 m и 1,5 m над земната повърхност,
 6.21.5.2.2.
 по широчина — от две вертикални равнини, които формират ъгъл от 4° навън от средната надлъжна равнина на превозното средство и минават през пресечните прави на вертикалните равнини, перпендикулярни на надлъжната ос на превозното средство и определящи общата дължина на превозното средство и равнината, перпендикулярна на надлъжната ос на превозното средство, която определя края му.
 6.21.6. Реглаж
 6.21.6.1. Отстрани:
 толкова близо до средната надлъжна равнина на превозното средство, колкото е практически възможно, като е съвместимо с формата, устройството, конструкцията и експлоатационните изисквания на превозното средство; ако това не е възможно, трябва да следва възможно най-близо контура на външната форма на превозното средство.
 6.21.6.2. В предната част и в задната част:
 толкова близо, колкото е практически възможно, успоредно на напречната равнина на превозното средство, като е съвместимо с формата, устройството, конструкцията и експлоатационните изисквания на превозното средство; ако това не е възможно, трябва да следва възможно най-близо контура на външната форма на превозното средство.
 6.21.7. Други изисквания
 6.21.7.1. Маркировката за видимост се счита за непрекъсната, ако разстоянието между съседни елементи е възможно най-малко и не надвишава 50 % от дължината на по-късия от двата съседни елемента. Ако производителят обаче може да докаже по задоволителен начин на органа, отговарящ за одобрението на типа, че е невъзможно да се спази стойността 50 %, разстоянието между съседните елементи може да бъде по-голямо от 50 % от дължината на по-късия от двата съседни елемента, като трябва да бъде възможно най-малко и да не надвишава 1 000 mm.
 6.21.7.2. При частична контурна маркировка всеки горен ъгъл се описва от две взаимноперпендикулярни линии, всяка от които с дължина поне 250 mm; ако това не е възможно, маркировката трябва да следва възможно най-близко контура на външната форма на превозното средство.
 6.21.7.3. Разстоянието между маркировката за видимост отзад на превозното средство и всяка от задължителните стоп-светлини трябва да е над 200 mm.
 6.21.7.4. Когато са монтирани маркировъчни


text:
табели в съответствие със серия изменения 01 на Правило No 70, за целите на пресмятането на дължината на маркировката за видимост и близостта ѝ до страничната част на превозното средство, по преценка на производителя тези табели могат да бъдат считани за част от маркировката за видимост отзад.
 6.21.7.5. Местата върху превозното средство, преназначени за маркировка за видимост, трябва да позволяват поставяне на маркировки широки поне 60 mm.
 6.22. Адаптираща се система за предни светлини (AFS) (Правило No 123)
 Където по-долу не е указано друго, за съответната част на адаптиращата се система за предни светлини (AFS) важат изискванията за фаровете за дълги светлини (точка 6.1) и за фаровете за къси светлини (точка 6.2) от настоящото правило.
 6.22.1. Наличие
 Незадължително за моторни превозни средства. Забранено за ремаркета.
 6.22.2. Брой
 Една
 6.22.3. Монтажна схема
 Няма специални изисквания
 6.22.4. Местоположение
 Преди последващите процедури на изпитване адаптиращата се система за предни светлини (AFS) следва да бъде приведена в неутрално състояние;
 6.22.4.1. По широчина и във височина:
 за дадена функция за осветяване или режим, изискванията, посочени в точки 6.22.4.1.1 — 6.22.4.1.4 по-долу, следва да бъдат изпълнени от онези осветителни модули, които за дадената функция за осветяване или режим на функция се включват едновременно, според описанието на заявителя.
 Всички размери се отнасят за най-близкия край на видимата повърхност (повърхности) по направлението на базовата ос на осветителния модул (модули).
 6.22.4.1.1. Два симетрично разположени осветителни модула следва да бъдат поставени на височина в съответствие с изискванията на съответните точки (6.1.4 и 6.2.4), като „два симетрично разположени осветителни модула“ означава два осветителни модула, по един от всяка страна на превозното средство, поставени така, че всеки от геометричните центрове на тежестта на техните видими повърхности да е на еднаква височина и на еднакво разстояние от средната надлъжна равнина на превозното средство, при допустимо отклонение до 50 mm; техните светлоизлъчващи повърхности, осветителни повърхности и светоотдавания обаче могат да бъдат различни.
 6.22.4.1.2. От всяка страна на превозното средство, допълнителните осветителни модули, ако има такива, следва да са разположени на разстояние, непревишаващо 140 mm (20) по хоризонтала (означено на фигурата с Е) и 400 mm по вертикала над или под (означено на фигурата с D) най-близкия осветителен модул;
 6.22.4.1.3. Никой от допълнителните осветителни модули, описани в точка 6.22.4.1.2 по-горе, не трябва да бъде разположен по-ниско от 250 mm (означено на фигурата с F) или по-високо над земната повърхност от указаното в точка 6.2.4.2 от настоящото правило (означено на фигурата с G);
 6.22.4.1.4. Освен това, по широчина:
 При всеки режим на късите светлини:
 краят на видимата повърхност на поне един осветителен модул от всяка страна на превозното средство не трябва да се намира на повече от 400 mm от най-крайния външен ръб на превозното средство (означено на фигурата с А); и
 разстоянието между вътрешните краища на видимите повърхности по направлението на базовата ос трябва да бъде не по-малко от 600 mm. Това обаче не се отнася за превозни средства от категории M1 и N1; за всички други категории моторни превозни средства това разстояние може да се намали на 400 mm, когато цялата широчина на превозното


text:
средство е по-малка от 1 300 mm.
 Фигура
 Видими повърхности на осветителните модули 1—11 на AFS (пример)
 6.22.4.2. По дължина:
 всички осветителни модули на адаптиращата се система за предни светлини (AFS) трябва да бъдат монтирани отпред на превозното средство. Това изискване се счита за изпълнено, ако излъчваната светлина не причинява неудобство на водача, пряко или непряко, чрез устройствата за непряко виждане и/или чрез други отразяващи повърхности на превозното средство.
 6.22.5. Геометрична видимост
 От всяка страна на превозното средство, за всяка налична функция за осветяване и всеки режим:
 изискванията за ъглите на геометрична видимост, предписани за съответните функции за осветяване съгласно точки 6.1.5 и 6.2.5 от настоящото правило, трябва да бъдат изпълнени от поне един от осветителните модули, които се включват едновременно за изпълнение на въпросната функция и режим(и), в съответствие с описанието на заявителя. За да се отговори на изискванията за различни ъгли, могат да бъдат използвани отделни осветителни модули.
 6.22.6. Реглаж
 В посока напред.
 Преди последващите процедури на изпитване адаптиращата се система за предни светлини (AFS) следва да бъде приведена в неутрално състояние, с излъчване на основната къса светлина.
 6.22.6.1. Реглаж по вертикала:
 6.22.6.1.1.
 Началният наклон надолу на границата на основния светлинен сноп на късата светлина при ненатоварено превозно средство, с един човек на мястото на водача, трябва да e специфициран от производителя на превозното средство с точност 0,1 % и да е указан ясно, четливо и незаличимо върху всяко превозно средство близо до предните светлини или до табелката на производителя чрез символа, посочен в приложение 7.
 Когато от производителя са специфицирани различни наклони надолу за различни осветителни модули, които осигуряват или допринасят към основния светлинен сноп на късата светлина, тези стойности за наклона надолу трябва да са специфицирани от производителя на превозното средство с точност 0,1 % и да са указани ясно, четливо и незаличимо върху всяко превозно средство близо до съответните осветителни модули или до табелката на производителя, по такъв начин, че всички съответни осветителни модули да могат да бъдат разпознавани недвусмислено.
 6.22.6.1.2.
 Наклонът надолу на хоризонталната част на границата на основния светлинен сноп на късата светлина трябва да остава в границите, посочени в точка 6.2.6.1.2 от настоящото правило, при всички статични условия на натоварване на превозното средство от приложение 5 към настоящото правило, като първоначалното насочване трябва да бъде в границите на специфицираните стойности.
 6.22.6.1.2.1.
 В случай че късата светлина се осигурява от няколко снопа от различни осветителни модули, условията от точка 6.22.6.1.2 по-горе важат за границата на всеки от въпросните модули (ако има такава), който е конструиран да излъчва в ъгловата зона, указана в точка 9.4 на формуляра за съобщение съгласно образеца в приложение 1 към Правило No 123.
 6.22.6.2. Устройство за регулиране на фаровете
 6.22.6.2.1. Когато за удовлетворяване на условията от точки 6.22.6.1.2 е необходимо устройство за регулиране на фаровете, то това устройство трябва да е автоматично.
 6.22.6.2.2. В случай на повреда на устройството за регулиране, снопът на късата светлина не трябва да приема положение, при което границата на снопа да е с по-малък наклон от този, преди възникването на повредата.
 6.22.6.3. Реглаж по


text:
хоризонтала:
 За всеки осветителен модул, върхът на светлинния сноп (ако има такъв) когато се проектира на екрана, трябва да съвпада с вертикалната равнина през базовата ос на въпросния осветителен модул. Разрешава се допустимо отклонение от 0,5 градуса към външната страна за дадения вид движение (ляво или дясно). Други видове осветителни модули се регулират в съответствие със спецификацията на заявителя, както е определено съгласно приложение 10 към Правило No 123.
 6.22.6.4. Методика на измерване:
 След задаването на началното положение за насочеността на снопа, вертикалният наклон на късата светлина или, когато е приложимо, вертикалните наклони на всички различни осветителни модули, които осигуряват или допринасят за снопа (сноповете) на основната къса светлина съгласно точка 6.22.6.1.2.1 по-горе, се проверяват за всички състояния на натоварване на превозното средство в съответствие с точки 6.2.6.3.1 и 6.2.6.3.2 от настоящото правило.
 6.22.7. Електрическа схема на свързване
 6.22.7.1. Дълги светлини (ако такива се осигуряват от адаптиращата се система за предни светлини (AFS)
 а)
 осветителните модули за дългите светлини могат да бъдат включвани едновременно или по двойки. При превключване от къси на дълги светлини трябва да светва поне една двойка осветителни модули за дълги светлини. При превключване от дълги на къси светлини всички предни осветителни модули за дълги светлини трябва да се изключват едновременно;
 б)
 късите светлини може да остават включени заедно с дългите;
 в)
 когато са монтирани четири прибиращи се осветителни модула за дълги светлини, тяхното вдигнато положение трябва да предотвратява едновременната работа с който и да е от монтираните допълнителни предни фарове, ако те са предназначени за светлинна сигнализация, състояща се в периодично присветване на кратки интервали (вж. точка 5.12) на дневна светлина.
 6.22.7.2. Къси светлини:
 а)
 органът за превключване към къси светлини трябва да изключва всички фарове за дълги светлини или да изключва едновременно всички осветителни модули от AFS, които са за дълги светлини;
 б)
 късите светлини могат да остават включени заедно с дългите светлини;
 в)
 в случай на осветителни модули за къси светлини, снабдени с газоразрядни светлинни източници, газоразрядните светлинни източници трябва да остават включени по време на работата на дългите светлини.
 6.22.7.3. Включването и изключването на късите светлини може да бъде автоматично, но остава предмет на изискванията за „Електрическата схема на свързване“ от точка 5.12 от настоящото правило.
 6.22.7.4. Автоматично действие на адаптиращата се система за предни светлини (AFS)
 Промените в наличните класове функции за осветяване (и техните режими) на адаптираща се система за предни светлини (AFS), специфицирана по-долу, както и смените между тях, трябва да се извършват автоматично и по такъв начин, че да не се причинява неудобство на водача или на останалите участници в движението.
 За активирането на класовете (и техните режими) къси светлини и, когато има такива, класовете дълги светлини, важат следните условия:
 6.22.7.4.1. Режимът (режимите) от клас С за късата светлина трябва да бъде активиран, ако не е активиран никой режим на друг клас къса светлина.
 6.22.7.4.2. Режимът (режимите) от клас V за късата светлина не трябва да е включен, освен ако не са автоматично регистрирани следните условия (прилага се сигнал V):
 а)
 пътища в застроени зони, като скоростта на превозното


text:
средство не надвишава 60 km/h;
 б)
 пътища, снабдени с неподвижно пътно осветление в застроени зони, като скоростта на превозното средство не надвишава 60 km/h;
 в)
 постоянно са надвишени яркост на пътното платно от 1 cd/m2 и/или осветеност в хоризонталната равнина на платното от 10 lx;
 г)
 скоростта на превозното средство не надвишава 50 km/h.
 6.22.7.4.3. Режимът (режимите) от клас Е за късата светлина не трябва да е включен, освен ако скоростта на превозното средство не надвишава 70 km/h и са автоматично регистрирани едно или повече от следните условия:
 а)
 характеристиките на пътя съответстват на условия на автомагистрала (21) и/или скоростта на превозното средство надвишава 110 km/h (прилага се сигнал Е);
 б)
 само в случай на режим клас Е за късата светлина, която съгласно документите/уведомителния лист за одобрение на системата е съобразена с „набора от данни“ от таблица 6 от приложение 3 към Правило No 123.
 Набор от данни Е1: скоростта на превозното средство надвишава 100 km/h (прилага се сигнал Е1);
 Набор от данни Е2: скоростта на превозното средство надвишава 90 km/h (прилага се сигнал Е2);
 Набор от данни Е3: скоростта на превозното средство надвишава 80 km/h (прилага се сигнал Е2).
 6.22.7.4.4. Режимът (режимите) от клас W за късата светлина не трябва да е включен, освен ако предните фарове за мъгла, ако има такива, са изключени и автоматично са регистрирани едно или повече от следните условия (прилага се сигнал W):
 а)
 мокротата на пътя е регистрирана автоматично;
 б)
 чистачката на предното стъкло е включена и нейната непрекъсната и автоматично контролирана работа е била с продължителност минимум две минути.
 6.22.7.4.5. Режимът от клас C, V, E или W за късата светлина не трябва да бъде изменян, за да бъде приведен в режим „за осветяване с променлив ъгъл (в завой)“ от споменатия клас (прилага се сигнал Т в комбинация със сигнала на споменатия клас за късата светлина в съответствие с точки 6.22.7.4.1—6.22.7.4.4 по-горе), освен ако не е оценена поне една от следните характеристики (или еквивалентни признаци):
 а)
 ъгълът на пълно завъртане на волана;
 б)
 траекторията на центъра на тежестта на превозното средство.
 Освен това важат и следните условия:
 i)
 хоризонтално придвижване настрани на асиметричната граница между светлинния сноп и неосветеното пространство над него се разрешава, само когато превозното средство се движи напред (22), като придвижването трябва та е такова, че вертикалната надлъжна равнина през върха на светлинния сноп да не пресича линията на траекторията на центъра на тежестта на превозното средство на разстояние от предницата на превозното средство, което е по-голямо от 100 пъти монтажната височина на съответния осветителен модул;
 ii)
 допълнително могат да бъдат задействани един или повече осветителни модули само когато хоризонталният радиус на кривата на траекторията на центъра на тежестта на превозното средство е 500 m или по-малък.
 6.22.7.6. За водача трябва винаги да бъде възможно да приведе адаптиращата се система за предни светлини (AFS) в неутрално състояние и да я върне към автоматичната ѝ работа.
 6.22.8. Контролно устройство:
 6.22.8.1. За съответните части на адаптиращата се система за предни светлини (AFS) важат изискванията от точка 6.1.8 (за фаровете за дълги


text:
светлини) и точка 6.2.8 (за фаровете за къси светлини) от настоящото правило.
 6.22.8.2. За адаптираща се система за предни светлини (AFS) контролно устройство с визуална индикация е задължително. То трябва да бъде немигащ тип. То трябва да се задейства винаги, когато бъде открита повреда по отношение на управляващите сигнали на адаптиращата се система за предни светлини (AFS) или когато се получи сигнал за повреда в съответствие с точка 5.9 от Правило No 123. То трябва да остава включено докато повредата е налице. Действието му може да бъде временно изключено, но трябва да бъде възобновявано отново, винаги когато устройството за пускане и спиране на двигателя се включва и изключва.
 6.22.8.3. Контролно устройства, което показва, че водачът е привел системата в състояние съгласно точка 5.8 от Правило No 123, е незадължително.
 6.22.9. Други изисквания
 6.22.9.1. Адаптираща се система за предни светлини (AFS) се разрешава само при инсталиране на устройство(а) за почистване на фаровете в съответствие с Правило No 45 (23), поне за тези осветителни модули, които са посочени в точка 9.3 на формуляра за съобщение, отговарящ на образеца в приложение 1 към Правило No 123, ако общият действителен светлинен поток от светлинните източници на тази осветителни модули е над 2 000 lm/страна, и които допринасят за (основната) къса светлина от клас С.
 6.22.9.2. Проверка на съответствието с изискванията за автоматичната работа на адаптиращата се система за предни светлини (AFS)
 6.22.9.2.1. С кратко описание или по друг приемлив за отговарящия за одобрението на типа орган начин, заявителят трябва да докаже:
 а)
 съответствието на управляващите сигнали на адаптиращата се система за предни светлини (AFS):
 i)
 с описанието, изисквано в точка 3.2.6 от настоящото правило; и
 ii)
 със съответните управляващи сигнали на адаптиращата се система за предни светлини (AFS), специфицирани в документите за одобрение на типа на AFS; и
 б)
 съответствието с изискванията за автоматичната работа в съответствие с точки 6.22.7.4.1—6.22.7.4.5 по-горе.
 6.22.9.2.2. За да провери дали в съответствие с точка 6.22.7.4 автоматичното действие на адаптиращата се система за предни светлини (AFS) не причинява неудобство, на базата на описанието на заявителя, техническата служба трябва да проведе пробно кормуване, което включва всякакви ситуации, свързани с управлението на системата; тя трябва да бъде уведомена дали всички режими се активират, работят и изключват в съответствие с описанието на заявителя; също за очевидни неизправности, ако има такива (напр. прекалено голямо ъглово преместване или трепкане на светлината).
 6.22.9.3. Общият максимален интензитет на предните осветителните модули, които могат да бъдат включвани едновременно за осигуряване на дългата светлина и нейните режими, не трябва да превишава 430 000 cd, което съответства на контролна стойност 100.
 Този максимален интензитет се постига, като се сумират отделните контролни означения, дадени върху няколкото монтирани модула, използвани едновременно за осигуряване на дългата светлина.
 6.22.9.4. Средствата в съответствие с условията от точка 5.8 на Правило No 123, които позволяват превозното средство временно да бъде използвано на територия с обратно движение (ляво или дясно) на това, за което е заявено одобрението, трябва да бъдат подробно обяснени в ръководството за експлоатация.
 6.23. Авариен стоп-сигнал
 6.23.1. Наличие
 Незадължително
 Аварийният стоп-сигнал трябва да


text:
се задейства при едновременното задействане на всички стоп-светлини и пътепоказателни светлини, монтирани, както е описано в точка 6.22.7.
 6.23.2. Брой
 Съгласно посоченото в точки 6.5.2 и 6.7.2.
 6.23.3. Монтажна схема
 Съгласно посоченото в точки 6.5.3 и 6.7.3
 6.23.4. Местоположение
 Съгласно посоченото в точки 6.5.4 и 6.7.4.
 6.23.5. Геометрична видимост
 Съгласно посоченото в точки 6.5.5 и 6.7.5.
 6.23.6. Реглаж
 Съгласно посоченото в точки 6.5.6 и 6.7.6.
 6.23.7. Електрическа схема на свързване
 6.23.7.1. Всички светлини на аварийния стоп-сигнал трябва да мигат синфазно с честота 4 ± 1 Hz.
 6.23.7.1.1. Ако обаче някоя от светлините на аварийния стоп-сигнал отзад на превозното средство е със светлинни източници с нажежаема жичка, честотата трябва да бъде 4 + 0/– 1 Hz.
 6.23.7.2. Аварийният стоп-сигнал трябва да работи независимо от останалите светлини.
 6.23.7.3. Аварийният стоп-сигнал трябва да се включва и изключва автоматично.
 6.23.7.3.1. Аварийният стоп-сигнал трябва да се включва само когато скоростта на превозното средство е над 50 km/h и спирачната система осигурява логическия сигнал за аварийно спиране, определен в Правила No 13 и 13-H.
 6.23.7.3.2. Аварийният стоп-сигнал трябва да се изключва автоматично, ако логическият сигнал за аварийно спиране, определен в Правила No 13 и 13-H, спре да се подава или бъде активирана аварийно-предупредителната сигнализация.
 6.23.8. Контролно устройство
 Незадължително
 6.23.9. Други изисквания
 6.23.9.1. С изключение на предвиденото в точка 6.23.9.2 по-долу, ако моторно превозно средство е съоръжено за теглене на ремарке, управлението на аварийния стоп-сигнал на моторното превозно средство трябва също да може да управлява аварийния стоп-сигнал на ремаркето.
 Когато моторното превозното средство е електрически свързано с ремаркето, работната честота на аварийния стоп-сигнал за комбинацията от двете трябва да бъде ограничена до честотата, указана в точка 6.23.7.1.1. Ако моторното превозно средство обаче може да разпознава, че за аварийния стоп-сигнал на ремаркето не се използват светлинни източници с нажежаема жичка, честотата може да бъде указаната в точка 6.23.7.1.
 6.23.9.2. Ако моторно превозно средство е съоръжено за теглене на ремарке, снабдено с работна спирачна система с непрекъснато или полунепрекъснато действие, както е определено в Правило No 13, докато е задействана работната спирачка през електрическия съединител трябва да се осигурява постоянно ел. захранване за стоп-светлините на такива ремаркета.
 Аварийният стоп-сигнал на всяко такова ремарке може да работи независимо от теглещото превозно средство, като не се изисква това да става със същата честота или в такт с честотата на тегленото превозно средство.
 6.24. Външно помощно осветяване
 6.24.1. Наличие
 Незадължително за моторни превозни средства
 6.24.2. Брой
 Няма специални изисквания
 6.24.3. Монтажна схема
 Няма специални изисквания
 6.24.4. Местоположение
 Няма специални изисквания
 6.24.5. Геометрична видимост
 Няма специални изисквания
 6.24.6. Реглаж
 Няма специални изисквания
 6.24.7. Електрическа схема на свързване
 Няма специални изисквания
 6.24.8. Контролно устройство
 Няма специални изисквания
 6.24.9. Други изисквания
 Външното помощно осветление не трябва да се задейства освен ако превозното средство е неподвижно и едни или няколко от следните условия са удовлетворени:
 α)
 двигателят е спрян; или
 б)
 вратата на водача или на пътник е отворена; или
 в)
 вратата на багажника е отворена.
 Предписанията на точка 5.10 трябва да бъдат спазени във всички фиксирани положения на използване.
 6.25. Заден предупредителен сигнал за сблъсък


text:
6.25.1. Наличие
 Незадължително
 Задният предупредителен сигнал за сблъсък трябва да се задейства при едновременното задействане на пътепоказателни светлини, монтирани, както е описано в точка 6.25.7.
 6.25.2. Брой
 Съгласно посоченото в точка 6.5.2
 6.25.3. Монтажна схема
 Съгласно посоченото в точка 6.5.3
 6.25.4. Местоположение
 Съгласно посоченото в точка 6.5.4
 6.25.5. Геометрична видимост
 Съгласно посоченото в точка 6.5.5
 6.25.6. Реглаж
 Съгласно посоченото в точка 6.5.6
 6.25.7. Електрическата схема на свързване
 Съответствието с тези изисквания трябва да се докаже от заявителя посредством симулация или друг начин на проверка, приет от техническата служба, отговаряща за одобрението на типа.
 6.25.7.1. Всички светлини на задния предупредителен сигнал за сблъсък трябва да мигат синфазно с честота 4 +/– 1 Hz.
 6.25.7.1.1. Ако обаче някоя от светлините на задния предупредителен сигнал за сблъсък отзад на превозното средство е със светлинни източници с нажежаема жичка, честотата трябва да бъде 4 +0/– 1 Hz.
 6.25.7.2. Задният предупредителен сигнал за сблъсък трябва работи независимо от другите светлини.
 6.25.7.3. Задният предупредителен сигнал за сблъсък трябва да се включва и изключва автоматично.
 6.25.7.4. Задният предупредителен сигнал за сблъсък не трябва да се задейства, ако пътепоказателните светлини, аварийно-предупредителната сигнализация или аварийният стоп-сигнал са задействани.
 6.25.7.5. Задният предупредителен сигнал за сблъсък може да се задейства само при следните условия:
 Vr
 задействане
 Vr > 30 km/h
 ВДС ≤ 1,4
 Vr ≤ 30 km/h
 ВДС ≤ 1,4/30 × Vr
 „Vr (относителна скорост)“: означава разликата в скоростта на превозното средство със заден предупредителен сигнал за сблъсък и следващото превозно средство в същата лента за движение.
 „ВДС (време до сблъсъка)“: означава предполагаемото време до сблъсъка на превозното средство със заден предупредителен сигнал за сблъсък и следващото превозно средство, като се приема, че относителната скорост в този период е константа.
 6.25.7.6. Периодът на действие на задния предупредителен сигнал за сблъсък не трябва да надвишава 3 секунди.
 6.25.8. Контролно устройство
 Незадължително
 7. ПРОМЯНА И РАЗШИРЕНИЕ НА ОДОБРЕНИЕ НА ТИП ПРЕВОЗНО СРЕДСТВО ИЛИ НА МОНТИРАНЕТО НА УСТРОЙСТВАТА МУ ЗА ОСВЕТЯВАНЕ И СВЕТЛИННА СИГНАЛИЗАЦИЯ
 7.1.
 Всяка промяна на типа на превозното средство или на монтирането на неговите устройства за осветяване и светлинна сигнализация или на списъка, споменат в точка 3.2.2 по-горе, се съобщава на административния отдел, одобрил съответния тип превозно средство. Тогава отделът може:
 7.1.1.
 да прецени, че е малко вероятно извършените промени да окажат забележимо неблагоприятно въздействие и че във всички случаи превозното средство продължава да отговаря на изискванията; или
 7.1.2.
 да изиска протокол за допълнително изпитване от техническата служба, отговаряща за провеждането на изпитванията.
 7.2.
 Страните по Спогодбата, прилагащи настоящото правило, биват уведомявани за потвърждение за разширение или за отказ за издаване на одобрение, уточняващо промяната, чрез процедурата, указана в точка 4.3 по-горе.
 7.3.
 Компетентният орган издаващ разширението на одобрение присвоява сериен номер на това разширение и уведомява за това останалите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 1 към настоящото правило.
 8. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на тези, указани в Спогодбата, допълнение 2 (E/ECE/324-E/ECE/TRANS/505/Rev.2), с отчитане на следните изисквания:
 8.1.
 Всяко превозното средство,


text:
одобрено по настоящото правило, трябва да бъде произведено така, че да съответства на одобрения тип, като отговаря на изискванията, указани в точки 5 и 6 по-горе.
 8.2.
 Титулярят на одобрението следва в частност:
 8.2.1.
 да осигури наличие на процедури за ефективен качествен контрол на превозното средство по отношение на съответствието с изискванията, посочени в точки 5 и 6 по-горе;
 8.2.2.
 да гарантира, че за всеки тип превозно средство са проведени минимум изпитванията, предписани в приложение 9 към настоящото правило, или физически проверки, от които могат да се извлекат еквивалентни данни;
 8.3.
 Компетентният орган може да проведе всяко от изпитванията, предписани в настоящото правило. Тези изпитвания трябва да се извършват върху произволно избрани образци, като не се причиняват смущения в поетите от производителя ангажименти за доставки.
 8.4.
 Компетентният орган следва да се стреми към постигате на честота на проверките веднъж годишно. Все пак честотата на проверките зависи от компетентния орган и неговото доверие в мероприятията за осигуряване на ефективен контрол за съответствие на производството. В случай че се регистрират отрицателни резултати, компетентният орган трябва да осигури вземането на всички необходими мерки за възстановяване съответствието на производството по най-бързия възможен начин.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрение, издадено за превозно средство по настоящото правило, може да бъде отменено, ако има несъобразяване с изискванията или ако превозно средство с нанесена маркировка за одобрение не съответства на одобрения тип.
 9.2.
 Ако страна по Спогодбата, прилагаща настоящото правило, отмени одобрение, издадено от нея, тя трябва незабавно да уведоми останалите страни по договора, прилагащи настоящото правило, чрез формуляр за съобщение, съответстващ на образеца от приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той трябва да уведоми за това органа, издал одобрението. При получаване на съответното съобщение, този орган трябва да уведоми за това останалите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата от 1958 г., прилагащи настоящото правило, съобщават на секретариата на ООН имената и адресите на техническите служби, отговарящи за провеждане на изпитвания за одобрения на типа, както и тези на административните отдели, които издават одобрения на типа и на които се изпращат формуляри, издадени в други страни, удостоверяващи одобрение, разширение, отказ или отмяна на одобрение.
 12. ПРЕХОДНИ РАЗПОРЕДБИ
 12.1.
 Независимо от долуспоменатите преходни разпоредби, страните по договора, в които настоящото правило започва да действа след датата на влизане в сила на най-новата серия от изменения, не са длъжни да приемат одобрения на типа, издадени в съответствие с предходна серия от изменения на настоящото правило.
 12.2.
 Страните по договора, прилагащи настоящото правило, не могат да отказват да издават разширения на одобрения в съответствие с предходни серии от изменения на настоящото правило.
 12.3.
 Докато генералният секретар на ООН не бъде уведомен за друго, Япония обявява, че във връзка с


text:
монтирането на устройства за осветяване и светлинна сигнализация, по отношение на превозни средства от категории M1 и N1 тя ще бъде обвързана със спазване само на Спогодбата, към което е приложено настоящото правило.
 12.4.
 Считано от датата на официалното влизане в сила на серия от изменения 03, никоя страна по договора, прилагаща настоящото правило, не трябва да отказва да издаде одобрение по настоящото правило, изменено със серия от изменения 03.
 12.5.
 Считано от 12 месеца след датата на влизане в сила на серия от изменения 03, страните по договора, прилагащи настоящото правило, трябва да издават одобрение само ако подлежащият на одобрение тип превозно средство отговаря на изискванията от настоящото правило, изменено със серия от изменения 03.
 12.6.
 В срок от 36 месеца след датата на влизане в сила на серия от изменения 03 на настоящото правило страните по договора, прилагащи настоящото правило, не трябва да отказват да издават национални или регионални одобрения на типа на тип превозно средство, одобрен съгласно предходни серии от изменения на настоящото правило.
 12.7.
 С начало 36 месеца след датата на влизане в сила на серия от изменения 03 на настоящото правило, страните по договора, прилагащи настоящото правило, могат отказват първа национална или регионална регистрация (първо пускане в експлоатация) за превозно средство, което не отговаря на изискванията на серия от изменения 03 на настоящото правило.
 12.8.
 Считано 60 месеца след датата на влизане в сила на серия от изменения 03 на настоящото правило, одобренията по настоящото правило спират да бъдат валидни, освен в случай на типове превозни средства, които са съобразени с изискванията на настоящото правило, изменено със серия от изменения 03.
 12.9.
 Независимо от разпоредбите на точки 12.7 или 12.8 по-горе, одобрения на типове превозно средство съгласно предходни серии от изменения на правилото, които не са засегнати от серия от изменения 03, остават в сила, като страните по договора, прилагащи правилото, трябва да продължават да ги приемат.
 12.10.
 Считано 36 месеца след датата на влизане в сила на притурка 3 към серия от изменения 03, страните по договора, прилагащи настоящото правило, трябва да издават одобрения на типа само ако подлежащият на одобрение тип превозно средство отговаря на изискванията на настоящото правило, изменено с притурка 3 към серия от изменения 03.
 12.11.
 Считано от датата на официалното влизане в сила на серия от изменения 04, никоя страна по договора, прилагаща настоящото правило, не трябва да отказва да издаде одобрение на типа по настоящото правило, изменено със серия от изменения 04.
 12.12.
 Считано 30 месеца (за превозни средства от категории M1 и N1) и 48 месеца (за превозни средства от други категории) след датата на официалното влизане в сила на серия от изменения 04, страните по договора, прилагащи настоящото правило, трябва да издават одобрения на типа само ако подлежащият на одобрение тип превозно средство отговаря на изискванията на настоящото правило, изменено със серия от изменения 04.
 12.13.
 Считано 30 месеца (за превозни средства от категории M1 и N1) и 48 месеца (за превозни средства от други категории), за превозни средства от други категории, след датата на официалното


text:
влизане в сила на серия от изменения 04, страните по договора, прилагащи настоящото правило, трябва да продължат да издават одобрения на типа за типовете превозни средства, които отговарят на изискванията на настоящото правило, изменено с предходната серия от изменения.
 12.14.
 Одобрения, издадени по настоящото правило преди изтичането на 30 месеца (за превозни средства от категории M1 и N1) и 48 месеца (за превозни средства от други категории) от датата на официалното влизане в сила на серия от изменения 04, както и всички разширения на такива одобрения, включително одобрения по предходна серия от изменения на настоящото правило, издадени впоследствие, трябва да бъдат с безсрочна валидност. Когато типът превозно средство, одобрен по предходната серия от изменения, отговаря на изискванията на настоящото правило, изменено от серия от изменения 04, договарящата се страна, която е издала одобрението, уведомява за това другите страни по договора, прилагащи настоящото правило.
 12.15.
 Никоя от страните по договора, прилагащи настоящото правило, не трябва да отказва да издаде национално или регионално одобрение на типа на тип превозно средство, одобрен по серия от изменения 04 на настоящото правило.
 12.16.
 Независимо от гореспоменатите преходни разпоредби, страните по договора, в които прилагането на Правило No 112 започва да действа след датата на влизане в сила на серия от изменения 04 на настоящото правило, не са длъжни да приемат одобрения на типа, ако подлежащият на одобрение тип превозно средство не отговаря на изискванията на точки 6.1.2 и 6.2.2, изменени по отношение на Правило No 112 със серия от изменения 04 на настоящото правило.
 12.17.
 Разпоредбите от точка 6.19.7.3 влизат в сила 30 месеца за нови типове превозни средства от категории M1 и N1 и 48 месеца за нови типове превозни средства от други категории след датата на влизане в сила на серия от изменения 04.
 12.18.
 Страните по договора, прилагащи настоящото правило, трябва да продължат да издават одобрение на типове превозно средство, които не отговарят на изискванията на точка 5.2.1 от притурка 2 към серия от изменения 04, ако на тях са монтирани фарове, одобрени по Правило No 98 (преди допълнение 9) или по Правило No 112 (преди допълнение 8).
 12.19.
 Считано 36 месеца след датата на влизане в сила на притурка 3 към серия от изменения 04, страните по договора, прилагащи настоящото правило, трябва да издават одобрения на типа само ако подлежащият на одобрение тип превозно средство отговаря на изискванията на точки 3.2.7 и 5.27 от настоящото правило, изменено с притурка 3 към серия от изменения 04.
 12.20.
 Страните по договора, прилагащи настоящото правило, не трябва да отказват да издават разширения на одобрения съгласно всички предходни версии на правилото, които са в сила.
 12.21.
 Считано от датата на официалното влизане в сила на серия от изменения 05, никоя страна по договора, прилагаща настоящото правило, не трябва да отказва да издаде одобрение на типа по настоящото правило, изменено със серия от изменения 05.
 12.22.
 Считано 48 месеца след датата на официалното влизане сила на серия от изменения 05, страните по договора, прилагащи настоящото правило, трябва да издават одобрения само ако подлежащият на одобрение тип


text:
превозно средство отговаря на изискванията на настоящото правило, изменено със серия от изменения 05.
 12.23.
 Страните по договора, прилагащи настоящото правило, трябва да продължат да издават одобрения на тези типове превозни средства, които съответстват на изискванията на настоящото правило, изменено с предходните серии от изменения през 48-месечния период, следващ датата на влизане в сила на серия от изменения 05.
 12.24.
 Никоя от страните по договора, прилагащи настоящото правило, не трябва да отказва да издаде национално или регионално одобрение на типа на тип превозно средство, одобрено по серия от изменения 05 на настоящото правило.
 12.25.
 В срок от 48 месеца след датата на влизане в сила на серия от изменения 05 на настоящото правило страните по договора, прилагащи настоящото правило, не трябва да отказват да издават национални или регионални одобрения на типа на типове превозно средство, одобрени съгласно предходните серии от изменения на настоящото правило.
 12.26.
 Съществуващите одобрения по настоящото правило преди датата на влизане в сила на серия от изменения 05 на настоящото правило трябва да бъдат с безсрочна валидност.
 12.27.
 Считано 66 месеца за нови типове превозни средства от категории M1 и N1 и 84 месеца за нови типове превозни средства от други категории след датата на официалното влизане в сила на серия от изменения 05, страните по договора, прилагащи настоящото правило, трябва да издават одобрения само ако подлежащият на одобрение нов тип превозно средство отговаря на изискванията на настоящото правило, изменено със серия от изменения 05, с изключение на точки 6.2.7.6.2 и 6.2.7.6.3. Съществуващите одобрения по настоящото правило преди тези дати трябва да бъдат с безсрочна валидност и разширения на одобренията трябва да бъдат издадени впоследствие.
 (1) Съгласно определението в приложение 7 към Консолидираната резолюция за конструкцията на превозните средства (R.E.3) (документ TRANS/WP.29/78/Rev.1/Amend.2, последно изменен с изменение 4).
 (2) За разяснение вж. приложение 10.
 (3) За устройства за осветяване на задния регистрационен номер и за пътепоказатели (категории 5 и 6), при отсъствието на осветителна повърхност, да се използва „светлоизлъчваща повърхност“.
 (4) Примери за технически решения по отношение на взаимното вграждане на светлини могат да бъдат намерение в приложение 3, част 7.
 (5) CIE Publication 15.2, 1986, Colorimetry, стандартен колориметричен наблюдател по МКО (1931 г.).
 (6) 1 за Германия, 2 за Франция, 3 за Италия, 4 за Нидерландия, 5 за Швеция, 6 за Белгия, 7 за Унгария, 8 за Чешката република, 9 за Испания, 10 за Сърбия, 11 за Обединеното кралство, 12 за Австрия, 13 за Люксембург, 14 за Швейцария, 15 (не е присвоен), 16 за Норвегия, 17 за Финландия, 18 за Дания, 19 за Румъния, 20 за Полша, 21 за Португалия, 22 за Руската федерация, 23 за Гърция, 24 за Ирландия, 25 за Хърватия, 26 за Словения, 27 за Словакия, 28 за Беларус, 29 за Естония, 30 (не е присвоен), 31 за Босна и Херцеговина, 32 за Латвия, 33(не е присвоен), 34 за България, 35 (не е присвоен), 36 за Литва, 37 за Турция, 38 (не е присвоен), 39 Азербайджан, 40 за бивша югославска република Македония, 41 (не е присвоен), 42 за Европейския съюз (Одобренията се предоставят от


text:
държавите-членки, като използват съответния техен ИКЕ символ), 43 за Япония, 44 (не е присвоен), 45 за Австралия, 46 за Украйна, 47 за Южна Африка, 48 за Нова Зеландия, 49 за Кипър, 50 за Малта, 51 за Република Корея, 52 за Малайзия, 53 за Тайланд, 54 и 55 (не са присвоени), 56 за Черна гора, 57 (не е присвоен) и 58 за Тунис. Следващите номера се присвояват на останалите страни в хронологичния ред, в който те ратифицират или се присъединяват към Спогодбата за приемане на единни технически предписания за колесните превозни средства, за оборудването и частите, които могат да се монтират и/или използват в тях, както и за условията за взаимно признаване на предоставяните одобрения, издавани въз основа на тези предписания, като така присвояваните номера се съобщават от Генералния секретар на ООН на страните по Спогодбата.
 (7) Това не се прилага за предмети със специално предназначение, които могат да бъдат добавяни към външната страна на фара.
 (8) Измерването на координатите на цветността на светлината, излъчвана от светлините, не е част от настоящото правило.
 (9) Известен още като „бял“ или „безцветен“ светлоотражател.
 (10) Разпоредбите в настоящото правило не изключват страните по договора, които го прилагат, да позволяват на тяхната територия да се използват бели маркировки за видимост при излъчване назад.
 (11) Съгласно определението в приложение 7 към Консолидираната резолюция за конструкцията на превозните средства (R.E.3) (документ TRANS/WP.29/78/Rev.1/Amend.2, последно изменен с изменение 4).
 (12) Страните по съответните правила все пак могат да забраняват използването на механични почистващи системи, когато са монтирани фарове с пластмасови лещи, означени с „PL“.
 (13) Съгласно определението в приложение 7 към Консолидираната резолюция за конструкцията на превозните средства (R.E.3) (документ TRANS/WP.29/78/Rev.1/Amend.2, последно изменен с изменение 4).
 (14) Новите типове превозни средства, които не са съобразени с това условие, могат да продължат да бъдат одобрявани до 18 месеца след влизането в сила на притурка 4 към серия от изменения 03.
 (15) Стойността 5°, дадена за мъртвата зона (ъгъл) на видимост назад от страничния пътепоказател, е горна граница. d ≤ 2,50 m.
 (16) Вж. бележка под линия 14.
 (17) Страните по договора, които не прилагат Правило No 87, могат да забранят наличието на дневни светлини (както е указано в точка 5.22), на основата на националните разпоредби.
 (18) Новите типове превозни средства, които не са съобразени с това условие, могат да продължат да бъдат одобрявани до 18 месеца след влизането в сила на притурка 4 към серия от изменения 03.
 (19) Това условие не се прилага до 5 години след датата на официалното влизане в сила на серия от изменения 03 към настоящото правило.
 (20) В случай на допълнителни „два симетрично разположени осветителни модула“ разстоянието по хоризонтала може да бъде 200 mm (означено на фигурата с С).
 (21) Посоките на движение са разделени с пътна конструкция или е определено съответно разстояние в посока настрани от насрещното движение. Това предполага намаляване на нежеланото заслепяване от фаровете на превозните средства от насрещното движение.
 (22) Това условие не важи за осветяване с къси светлини, когато се осигурява осветяване с променлив ъгъл в десен завой при


text:
дясно движение (в ляв завой при ляво движение).
 (23) Договарящите се страни по съответните правила все пак могат да забраняват използването на механични почистващи системи, когато са монтирани фарове с пластмасови лещи, означени с „PL“.
 ПРИЛОЖЕНИЕ 1
 СЪОБЩЕНИЕ
 (Максимален формат: A4 (210 × 297 mm)
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 ОБРАЗЕЦ А
 (вж. точка 4.4 от настоящото правило)
 Горепоказаната маркировка за одобрение, поставена на превозно средство, показва, че по отношение на монтирането на устройства за осветяване и светлинна сигнализация въпросният тип превозно средство е одобрен в Нидерландия (Е4) съгласно Правило No 48, изменено със серия изменения 05. Номерът на одобрението указва, че е издадено в съответствие с изискванията на Правило No 48, изменено със серия от изменения 05.
 ОБРАЗЕЦ Б
 (вж. точка 4.5 на настоящото правило)
 Горепоказаната маркировка за одобрение, поставен на превозно средство, показва, че въпросният тип превозно средство е одобрен в Нидерландия (Е4) съгласно Правило No 48, изменено със серия изменения 05, и съгласно Правило No 33 (1). Номерът на одобрението указва, че на датите, на които са издадени съответните одобрения, Правило No 48 е било изменено със серия от изменения 05, а Правило No 33 все още е било в първоначалния си вид.
 (1) Второто число е дадено само като пример.
 ПРИЛОЖЕНИЕ 3
 ПРИМЕРИ ЗА БАЗОВИ ПОВЪРХНОСТИ, БАЗОВА ОС, БАЗОВ ЦЕНТЪР И ЪГЛИ НА ГЕОМЕТРИЧНА ВИДИМОСТ
 Настоящите примери показват някои схеми, които служат за разбирането на предписанията и не са задължителни при проектирането.
 ЛЕГЕНДА за всички примери в настоящото приложение:
 1.
 Осветителна повърхност
 2.
 Базова ос
 3.
 Базов център
 4.
 Ъгъл на геометрична видимост
 5.
 Светлоизлъчваща повърхност
 6.
 Видима повърхност, базирана на осветителната повърхност
 7a.
 Видима повърхност, базирана на осветителната повърхност, съгласно точка 2.8, буква а) (с външна леща)
 7б.
 Видима повърхност, базирана на осветителната повърхност, съгласно точка 2.8, буква б) (без външна леща)
 8.
 Направление на наблюдение
 IO
 Вътрешна оптична част
 LG
 Светловод
 L
 Външна леща
 R
 Отражател
 S
 Светлинен източник
 X
 Не е част от тази функция
 F1
 Функция 1
 F2
 Функция 2
 ЧАСТ 1
 Светлоизлъчваща повърхност на устройство за светлинна сигнализация, различно от светлоотражател
 ЧАСТ 2
 Светлоизлъчваща повърхност на устройство за светлинна сигнализация, различно от светлоотражател
 ЧАСТ 3
 Примери за видима повърхност, базирана на осветителната повърхност, в различни направления на геометричната видимост
 ЧАСТ 4
 Примери за видима повърхност, базирана на осветителната повърхност, в различни направления на геометричната видимост
 ЧАСТ 5
 Пример за видима повърхност в сравнение с видима повърхност в случай на „светлина с единична функция“ (вж. точки 2.8—2.9 от настоящото правило)
 Примери за светлинен източник с отразяваща оптика зад външна леща:
 Пример 1
 Пример 2
 Примери за светлинен източник с отразяваща оптика с вътрешна леща зад външна леща:
 Пример 3
 Пример 4
 Примери за светлинен източник с отразяваща оптика с частична вътрешна леща зад външна леща:
 Пример 5
 Пример 6
 Пример за светловодна оптика зад външна леща:
 Пример 7
 Пример за светловодна оптика или отразяваща оптика зад външна леща:
 Пример 8
 Пример за светлинен източник с отразяваща оптика в комбинация със зона, която не е част от тази функция, зад външна


text:
леща:
 Пример 9
 ЧАСТ 6
 Примери, които показват определянето на светлоизлъчващата повърхност в сравнение с осветителната повърхност (вж. точки 2.8 и 2.9 от настоящото правило)
 Забележка: Отразената светлина би могла/може да се вземе предвид при определянето на светлоизлъчващата повърхност
 Пример А
 Пример Б
 Пример В
 Пример за определяне на осветителната повърхност в комбинация със зона, която не е част от тази функция:
 Пример Г
 Пример за определяне на светлооизлъчваща повърхност съгласно точка 2.8, буква a) в комбинация със зона, която не е част от тази функция:
 Пример Д
 Пример за определяне на видимата повърхност в комбинация със зона, която не е част от тази функция, и с външна леща, която не е специално профилирана (съгласно точка 2.8., буква б)
 ЧАСТ 7
 Примери за възможността за техническо решение за взаимното вграждане на две функции
 В случай на специално профилирана външна леща и междинна преграда:
 В случай на специално профилирана външна леща:
 В случай на изключване на външната леща, която не е специално профилирана:
 В случай на изключване на външната леща, която не е специално профилирана:
 В случай на включване на външната леща, която е или не е специално профилирана:
 В случай на включване на външната леща, която е или не е специално профилирана:
 В случай на изключване на външната леща, която не е специално профилирана, „7b“ е видимата повърхност съгласно точка 2.8 и F1 не е прозрачна спрямо F2:
 В случай на изключване или включване на външната леща, която не е специално профилирана:
 ПРИЛОЖЕНИЕ 4
 ИДИМОСТ НА ЧЕРВЕНИТЕ СВЕТЛИНИ В ПОСОКА НАПРЕД И ВИДИМОСТ НА БЕЛИТЕ СВЕТЛИНИ В ПОСОКА НАЗАД
 (Вж. точки 5.10.1 и 5.10.2 от настоящото правило)
 Фигура 1
 Фигура 2
 ПРИЛОЖЕНИЕ 5
 Условия на натоварване, които трябва да се вземат предвид при определяне на промените в насочването по вертикала на късите светлини
 Условия на натоварване на осите, споменати в точки 6.2.6.1 и 6.2.6.3.1.
 1.
 За описаните по-долу изпитвания се приема, че масата на пътниците е 75 кг на човек.
 2.
 Състояния на натоварване за различните видове превозни средства:
 2.1.
 Превозни средства от категория M1
 (1):
 2.1.1.
 Ъгълът на светлинния сноп на фаровете за къси светлини се определя при следните състояния на натоварване:
 2.1.1.1.
 едно лице на мястото на водача;
 2.1.1.2.
 водач плюс един пътник на най-отдалечената от водача предна седалка;
 2.1.1.3.
 водач плюс един пътник на най-отдалечената от водача предна седалка, а всички най-отдалечени задни седалки — заети;
 2.1.1.4.
 всички седалки са заети;
 2.1.1.5.
 всички седалки са заети плюс равномерно разпределен товар в багажното отделение, за да се постигне допустимото натоварване върху задната ос или върху предната ос, ако багажното отделение се намира отпред. Ако превозното средство има преден и заден багажник, допълнителното натоварване трябва да се разпредели по подходящ начин, за да се постигне допустимото натоварване върху осите. Независимо от това, ако максимално допустимата маса в натоварено състояние се достигне преди да е достигнато допустимото натоварване върху една от осите, натоварването в багажника (багажниците) се ограничава до стойността, при която се достига тази маса;
 2.1.1.6.
 водач плюс равномерно разпределен товар в багажника, за да се постигне допустимото натоварване


text:
на съответната ос.
 Независимо от това, ако максимално допустимото тегло в натоварено състояние е постигнато преди допустимото натоварване върху оста, натоварването на багажника (багажниците) се ограничава до стойността, която позволява да се достигне това тегло.
 2.1.2.
 При определяне на състоянията на натоварване, посочени по-горе, трябва да се отчитат всички ограничения за натоварването, определени от производителя.
 2.2.
 Превозни средства от категории M2 и M3
 (1)
 Ъгълът на светлинния сноп от фаровете за къси светлини трябва да се определя при следните състояния на натоварване:
 2.2.1.
 ненатоварено превозно средство и едно лице на мястото на водача.
 2.2.2.
 Превозните средства се натоварват по такъв начин, че всяка ос да носи технически допустимото за нея максимално натоварване или докато се достигне максимално допустимата маса на превозното средство, като предната и задната ос се натоварват пропорционално на технически допустимите за тях максимални натоварвания, в зависимост от това кое състояние се достигне първо.
 2.3.
 Превозни средства от категория N с товарни повърхности:
 2.3.1.
 Ъгълът на светлинния сноп от фаровете за къси светлини трябва да се определя при следните състояния на натоварване:
 2.3.1.1.
 ненатоварено превозно средство и едно лице на мястото на водача.
 2.3.1.2.
 Водач плюс товар, разпределен по такъв начин, че да се постигне технически максимално допустимото натоварване върху задната ос или оси, или максимално допустимата маса на превозното средство, в зависимост от това кое състояние се достигне първо, без да се превишава натоварване на предната ос, равно на сумата от натоварването на предната ос при ненатоварено превозно средство и 25 % от максимално допустимия полезен товар на предната ос. Когато товарната платформа е отпред, изискванията за предната и задната ос(и) се разменят.
 2.4.
 Превозни средства от категория N без товарна повърхност:
 2.4.1.
 Теглещи превозни средства за полуремаркета:
 2.4.1.1.
 ненатоварено превозно средство без натоварване върху прикачващото приспособление и едно лице на мястото на водача;
 2.4.1.2.
 едно лице на мястото на водача: технически допустимо натоварване върху прикачващото приспособление, което се намира в положение на прикачване, съответстващо на най-голямо натоварване на задната ос.
 2.4.2.
 Теглещи превозни средства за ремаркета:
 2.4.2.1.
 ненатоварено превозно средство и едно лице на мястото на водача;
 2.4.2.2.
 едно лице на мястото на водача, като всички останали места в кабината на водача са заети.
 (1) Както са определени в Консолидираната резолюция за конструкцията на превозните средства (R.E.3), приложение 7 (документ TRANS/WP.29/78/Rev.1/Amend.2, последно изменен с изменение 4).
 ПРИЛОЖЕНИЕ 6
 ИЗМЕРВАНЕ НА ИЗМЕНЕНИЕТО НА НАКЛОНА НА КЪСИТЕ СВЕТЛИНИ ВЪВ ФУНКЦИЯ ОТ НАТОВАРВАНЕТО
 1. ОБХВАТ
 Настоящото приложение описва метод за измерване на измененията на наклона на късите светлини на моторно превозно средство спрямо първоначалния наклон в резултат на промени в положението на превозното средство поради натоварване.
 2. ОПРЕДЕЛЕНИЯ
 2.1. Начален наклон
 2.1.1. Специфициран начален наклон:
 стойността на началния наклон на късите светлини, посочен от производителя на моторното превозно средство, която служи за базова стойност за изчисляване на допустимите изменения.
 2.1.2. Измерен начален наклон
 Средната стойност на наклона на късите светлини или на наклона на превозното средство, измерена при превозно средство в положение No 1, определено в приложение 5, за категорията изпитвано превозно средство. Тя служи за базова стойност за


text:
оценка на измененията на наклона на светлинния сноп при промени в натоварването.
 2.2. Наклон на късите светлини
 Той може да се определи, както следва:
 като ъгъла, изразен в милирадиани, между посоката на светлинния сноп към характерна точка от хоризонталната част на границата на светлинния сноп на предния фар и хоризонталната плоскост,
 или чрез допирателната на този ъгъл, като наклонът се изразява в проценти, тъй като ъглите са малки (за тези малки ъгли 1 % е еквивалентен на 10 mrad).
 Ако наклонът е изразен в проценти, той може да се изчисли по следната формула:
 където:
 h1
 височината (в милиметри) на гореспоменатата характерна точка над земната повърхност, измерена върху вертикален екран, перпендикулярен на средната надлъжна равнина на превозното средство, поставен на хоризонтално разстояние L,
 h2
 е височината (в милиметри) над земната повърхност на базовия център (който е избран като начално положение на характерната точка, избрана върху h1).
 L
 е разстоянието, в милиметри, от екрана до базовия център.
 Отрицателни стойности означават наклон надолу (вж. фигурата).
 Положителни стойности означават наклон нагоре.
 Фигура
 Наклон надолу на късите светлини на превозно средство от категория M1
 Забележки:
 1.
 Този чертеж представя превозно средство от категория M1, но показаният принцип важи също за превозни средства от други категории.
 2.
 Когато превозното средство не е оборудвано със система за регулиране на предните фарове, изменението на наклона на късите светлини е същото като изменението на наклона на самото превозно средство.
 3. УСЛОВИЯ НА ИЗМЕРВАНЕ
 3.1. Ако се прибегне до визуална проверка на диаграмата на късите светлини върху екрана или към фотометричен метод, измерването трябва да се проведе в тъмна среда (например тъмна стая) с достатъчно пространство да се разположат превозното средство и екранът, както е показано на фигурата. Базовите центрове на предните фарове трябва да са на най-малко 10 метра от екрана.
 3.2. Теренът, на който се извършват измерванията, трябва да бъде възможно най-равен и хоризонтален с оглед да се осигури възпроизводимост на измерванията на наклона на късите светлини с точност ± 0,5 mrad (± 0,05 % наклон).
 3.3. Ако се използва екран, неговата маркировка, разположение и ориентиране спрямо земната повърхност и средната надлъжна равнина на превозното средство трябва да са такива, че да се гарантира възпроизводимост на измерванията на наклона на късите светлини с точност ± 0,5 mrad (± 0,05 % наклон).
 3.4. Температурата на околната среда по време на измерването трябва да е между 10 и 30 °C.
 4. ПОДГОТОВКА НА ПРЕВОЗНОТО СРЕДСТВО
 4.1. Измерванията следва да се провеждат върху превозни средства с изминат пробег от 1 000 до 10 000 km, за предпочитане е 5 000 km.
 4.2. Гумите на превозното средство трябва да са напомпани до максималното налягане, посочено от производителя на превозното средство. Превозното средство трябва да е напълно заредено (гориво, вода, масло) и оборудвано с всички принадлежности и инструменти, посочени от производителя. Пълен резервоар означава, че резервоарът е пълен най-малко 90 % от вместимостта му.
 4.3. Превозното средство трябва да е с освободена ръчна спирачка, а скоростната кутия да е в неутрално положение.
 4.4. Превозното средство трябва да е престояло поне 8 часа на


text:
температурата, посочена в точка 3.4 по-горе.
 4.5. Ако се използва фотометричен или визуален метод, за предпочитане е на изпитваното превозно средство да се монтират предни фарове с добре изразена граница на снопа на късите светлини, за да се улесни измерването. С оглед получаване на по-точни показания се допускат и други методи (например, отстраняване на лещите на предните фарове).
 5. МЕТОДИКА НА ИЗПИТВАНЕ
 5.1. Общи положения
 Измененията на наклона на късите светлини или на наклона на превозното средство, в зависимост от избрания метод, се измерват поотделно за всяка страна на превозното средство. Получените за левия и десния предни фарове резултати, при състоянията на натоварване, посочени в допълнение 5, трябва да са в границите, определени в точка 5.5. Натоварването се прилага постепенно, без превозното средство да се подлага на прекомерни резки натоварвания.
 5.1.1. Когато има монтирана адаптираща се система за предни светлини (AFS), измерванията се извършват с AFS в нейното неутрално състояние.
 5.2. Определяне на установения начален наклон
 Превозното средство трябва да е подготвено съгласно условията, посочени в точка 4 по-горе, и натоварено съгласно уточненията в приложение 5 (първо натоварено състояние за съответната категория превозно средство). Преди всяко измерване, превозното средство трябва да се разклати, както е посочено в точка 5.4 по-долу. Измерванията се извършват три пъти.
 5.2.1. Ако нито един от трите измерени резултата не се различава с повече от 2 mrad (0,2 % наклон) от средноаритметичната стойност на резултатите, тази средна стойност се взема за краен резултат.
 5.2.2. Ако резултатът от някое измерване се различава от средноаритметичната стойност на резултатите с повече от 2 mrad (0,2 % наклон), се извърша допълнителна серия от десет измервания, средноаритметичната стойност от които се взема за краен резултат.
 5.3. Методи на измерване
 За измерване на измененията на наклона може да се използва всеки от методите, при условие че показанията са с точност ± 0,2 mrad (± 0,02 наклон).
 5.4. Манипулации по превозното средство във всяко натоварено състояние
 Окачването на превозното средство и на всяка друга част, която може да повлияе върху наклона на късите светлини, се задействат съгласно описаните по-долу методи.
 Независимо от това, техническите служби и производителите могат да предложат заедно други методи (експериментални или на базата на изчисления), особено когато изпитването поставя специфични проблеми, при условие, че валидността на тези изчисления не поставя никакви съмнения.
 5.4.1. Превозни средства от категория M1 с конвенционално окачване
 При превозно средство поставено на мястото за измерване и, ако е необходимо, с колелата върху носещи платформи (които се използват само ако липсата им води до ограничаване движението на окачването, при което може да се повлияе на резултатите от измерванията), превозното средство се разклаща продължително най-малко три пълни цикъла, като при всеки цикъл първо се натиска надолу задният край, а след това предният край на превозното средство.
 Разклащането се прекратява с приключването на един цикъл. Преди да се правят измервания, трябва да се изчака превозното средство да се върне в покой само. Вместо да се използват носещи платформи, същият ефект може да се постигне чрез придвижване на превозното средство напред и назад с най-малко един пълен оборот на


text:
колелото.
 5.4.2. Превозни средства от категории M2, M3 и N с конвенционално окачване
 5.4.2.1.
 Ако методът на манипулиране, предвиден за превозни средства от категория M1 и описан в точка 5.4.1, е неприложим, може да се използват методите, описани в точка 5.4.2.2 или в точка 5.4.2.3.
 5.4.2.2.
 При превозно средство поставено на мястото за измерване с колела върху земята, превозното средство се разклаща чрез временна промяна на натоварването.
 5.4.2.3.
 При превозно средство на мястото за измерване с колела върху земята, окачването на превозното средство и всички други части, които могат да влияят на наклона на късите светлини, се задейства, като се използва вибрационно устройство. Това може да е вибрираща платформа, върху която опират колелата.
 5.4.3. Превозни средства с неконвенционално окачване, при които трябва да работи двигателят.
 Преди извършване на каквото и да е измерване се изчаква превозното средство да достигне до крайното си положение при работещ двигател.
 5.5. Измервания
 Промяната в наклона на късите светлини се измерва за всяко състояние на натоварване спрямо измерения начален наклон, определен в съответствие с точка 5.2 по-горе.
 Когато превозното средство е оборудвано със система за ръчно регулиране на предните фарове, последната трябва да е регулирана в посочените от производителя положения за различните състояния на натоварване (съгласно приложение 5).
 5.5.1. Започва се с единично измерване за всяко състояние на натоварване. Изискванията са удовлетворени, ако за всички натоварени състояния изменението на наклона е в изчислените граници (например, в рамките на разликата между установения начален наклон и горната и долната граници, изисквани за одобрението), със запас от 4 mrad (0,4 % наклон).
 5.5.2. Ако резултатът (резултатите) от някое измерване (измервания) не е в зоната на запаса, посочен в точка 5.5.1, или надвишава(т) граничните стойности, се извършват три допълнителни измервания в натоварени състояния, отговарящи на този резултат (резултати), както е посочено в точка 5.5.3.
 5.5.3. За всяко от посочените по-горе състояния на натоварване:
 5.5.3.1.
 Ако нито един от трите измерени резултата не се различава с повече от 2 mrad (0,2 % наклон) от средноаритметичната стойност на резултатите, тази средна стойност се взема за краен резултат.
 5.5.3.2.
 Ако резултатът от някое измерване се различава от средноаритметичната стойност на резултатите с повече от 2 mrad (0,2 % наклон), се извърша допълнителна серия от 10 измервания, средноаритметичната стойност от които се взема за краен резултат.
 5.5.3.3.
 Ако превозното средство е оборудвано със система за автоматично регулиране на предните фарове, която по принцип е с хистерезисна регулираща характеристика, за меродавни стойности се смятат средната аритметична стойност на резултатите, получени за най-горната и за най-долната точка на хистерезисната крива.
 Всички тези измервания се извършват в съответствие с точки 5.5.3.1 и 5.5.3.2 по-горе.
 5.5.4. Изискванията са спазени, ако за всички състояния на натоварване така полученото изменение между измерения начален наклон, определен съгласно точка 5.2, и наклона, измерен при различни състояния на натоварване, е по-малко от стойностите, изчислени в точка 5.5.1 (без запас).
 5.5.5. Ако е надвишена само една от изчислените горни или долни граници на изменението, на производителя се разрешава да избере за обявения начален наклон различна стойност в границите, специфицирани за одобрение.
 ПРИЛОЖЕНИЕ 7